La societat lliriana rendix homenatge al capità de la Guàrdia Civil Celestino de la Vega
20 de abril de 2018

Un nombrós grup d'autoritats militars i polítiques dels municipis de la comandància de Llíria, representants dels cossos i forces de seguretat de l'Estat, i de la societat civil edetana, han assistit hui l'homenatge que se li ha tributat al capità de la Cuàrdia Civil Celestino de la Vega García que va faltar el 2015.

L'acte, que s'ha celebrat a la casa quarter de la Guàrdia Civil a la localitat, ha estat presidit pel coronel cap de la Comandància de València, Amador Escalada, i ha comptat amb la participació de l'alcalde Manolo Civera. Este homenatge ha sigut promogut per l'Associació provincial d'Antics Alumnes dels Col·legis de la Guàrdia Civil, coneguda com “Los Polillas” i que presidix el comandant José Gaspar Cutillas.

La companyia de Llíria va ser l'últim destí de Celestino de la Vega, en el que va estar al voltant d'un any i mig com a capità cap.

En presència de la seua viuda i fill, s'ha descobert en l'aquarterament una placa en record del capità mort.

L'alcalde Manolo Civera ha volgut “reconéixer i agrair la labor de Celestino de la Vega al capdavant de la companyia de Llíria, així com de tots els membres de la benemèrita en el seu treball diari de servici públic per la seguretat dels nostres veïns i veïnes”.